മൈക്രോസോഫ്റ്റ് മൊബൈൽ

നോക്കിയയുടെ 'ഉപകരണ', 'സേവന' വിഭാഗങ്ങളെ മൈക്രോസോഫ്റ്റ് വാങ്ങിയതിനെ തുടർന്ന് രൂപം കൊണ്ട ഒരു ബഹുരാഷ്ട്ര മൊബൈൽ നിർമ്മാണ കമ്പനി ആണ് മൈക്രോസോഫ്റ്റ് മൊബൈൽ. ഫിൻലൻഡിലെ എസ്പോ ആസ്ഥാനമായി പ്രവർത്തിക്കുന്ന ഈ കമ്പനിയുടെ പൂർണമായ ഉടമസ്ഥാവകാശം മൈക്രോസോഫ്റ്റിനാണ്. മൊബൈൽ ഫോൺ, സ്മാർട്ട് ഫോൺ, ടാബ്‌ലെറ്റ് കമ്പ്യൂട്ടർ, അനുബന്ധ ഉപകരണങ്ങൾ എന്നിവയുടെ രൂപകൽപന, വികസനം, നിർമ്മാണം, വിതരണം എന്നിവയാണ് മൈക്രോസോഫ്റ്റ് മൊബൈൽ -ന്റെ  പ്രധാനപ്പെട്ട പ്രവർത്തന മേഖലകൾ.

2014 ഏപ്രിൽ മാസത്തിലാണ് നോക്കിയയിൽ നിന്നും ഉപകരണ-സേവന വിഭാഗങ്ങളെ വാങ്ങുന്ന നടപടികൾ പൂർത്തിയായത്. മുൻകാലത്തെ ലോകത്തിലെ ഏറ്റവും കൂടുതൽ മൊബൈൽ വിൽപന നടത്തിയിരുന്ന നോക്കിയയുടെ ഈ വിഭാഗങ്ങളെ, 717 കോടി യു.എസ് ഡോളറിനാണ് മൈക്രോസോഫ്റ്റ് കൈക്കലാക്കിയത്. വാങ്ങൽ ഉടമ്പടി പ്രകാരം ഇനിയുള്ള 10 വർഷത്തേയ്ക്ക് S40, S60 ശ്രേണിയിലുള്ള എല്ലാ മൊബൈലുകളും നോക്കിയ എന്ന ഉൽപ്പന്ന നാമത്തിൽ മൈക്രോസോഫ്റ്റ് മൊബൈലിന് വിൽക്കാനുള്ള  അനുമതിയുണ്ട്.http://www.marketingweek.co.uk/sectors/technology-and-telecoms/news/microsoft-completes-nokia-acquisition/4010292.article എന്നാൽ ഭാവിയിലെ ലൂമിയ, ആശ എന്നീ ശ്രേണികളിലുള്ള സ്മാർട്ട് ഫോണുകൾ ഒന്നും തന്നെ നോക്കിയയുടെ ഉൽപന്ന നാമത്തിൽ വിൽക്കാൻ കഴിയില്ല. ലൂമിയ,  ആശ എന്നീ ഉൽപന്ന നാമങ്ങൾ പൂർണമായും മൈക്രോസോഫ്റ്റിന്റെ ഉടമസ്ഥതയിലുള്ളതാണ്.http://betanews.com/2014/04/25/nokias-devices-services-business-now-in-microsofts-hands/

 ഉൽപന്നങ്ങളുടെ ശ്രേണി 

 നോക്കിയ ലൂമിയ
 നോക്കിയ ആശ
 നോക്കിയ എക്സ്
 നോക്കിയ 100 ശ്രേണി

 അവലംബം 

വർഗ്ഗം:മൈക്രോസോഫ്റ്റ്
വർഗ്ഗം:മൊബൈൽ നിർമ്മാണ കമ്പനികൾ